विदेश कार्यालय के प्रवक्ता मोहम्मद फैसल ने कहा कि क्षेत्रीय शांति और स्थिरता के लिए अफगानिस्तान के साथ करीब से काम करने के सरकार की तरजीह को रेखांकित करते हुए विदेश मंत्री अपनी पहली विदेश यात्रा पर काबुल रवाना हो गए। एक दिन की इस यात्रा में कुरैशी अपने अफगान समकक्ष के अलावा राष्ट्रपति गनी और मुख्य कार्यकारी अब्दुल्ला अब्दुल्ला से मुलाकात करेंगे। बैठक में दोनों पक्ष जलालाबाद में वाणिज्य दूतावास दोबारा खोलने पर भी चर्चा करेंगे जिसे सुरक्षा कारणों से पिछले माह बंद कर दिया गया था।